Foto: AP Photo/Rogelio V. Solis Yakshanbaga o‘tar kechasi Amerikaning Missisipi shtatida kamida sakkiz kishi otishma qurboniga aylandi. Associated Press agentligi shu haqida xabar berdi. Hujum Linkoln okrugida amalga oshirilgan. Kamida uch turar-joyga hujum qilingan. Halok bo‘lganlardan biri mahalliy sherif o‘rinbosari bo‘lgan. Gumondor qo‘lga olingan. Hozirda hujum motivlari va uning qurbonlar bilan tanish yo notanishligi o‘rganilmoqda.